Nariadenie Komisie (ES) č. 2446/2000
zo 6. novembra 2000,
ktorým sa dopĺňa príloha k nariadeniu (ES) č. 2400/96 o zápise určitých názvov do Registra chránených označení pôvodu a chránených zemepisných označení uvedených v nariadení Rady (EHS) č. 2081/92 o ochrane zemepisných označení a označení pôvodu poľnohospodárskych výrobkov a potravín
KOMISIA EURÓPSKYCH SPOLOČENSTIEV,
so zreteľom na zmluvu o založení Európskych spoločenstiev,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín [1] naposledy zmenené a doplnené nariadením (ES) č. 1509/2000 [2] a najmä na jeho článok 6 (3) a (4),
keďže:
(1) Na základe článku 5 nariadenia (EHS) č. 2081/92, Španielsko, Francúzsko, Taliansko a Írsko zaslali Komisii prihlášky na zápis určitých názvov ako zemepisných označení alebo označení pôvodu.
(2) V súlade s článkom 6 (1) daného nariadenia sa ukázalo, že prihlášky spĺňajú všetky požiadavky uvedené v tomto nariadení, a najmä to, že obsahujú všetky údaje požadované v súlade s jeho článkom 4.
(3) Komisii neboli postúpené žiadne vyhlásenie a námietky v zmysle článku 7 vyššie uvedeného nariadenia po uverejnení v Úradnom vestníku Európskych spoločenstiev [3] názvov v prílohe k tomuto nariadeniu.
(4) Predmetné názvy sa z tohoto dôvodu musia zapísať do Registra chránených označení pôvodu a chránených zemepisných označení a teda byť chránené v celom spoločenstve ako chránené zemepisné označenia alebo chránené označenia pôvodu.
(5) Prílohou k tomuto nariadeniu sa dopĺňa príloha k nariadeniu Komisie (ES) č. 2400/96 [4], naposledy zmenenému a doplnenému nariadením (ES) č. 1904/2000 [5],
PRIJALA TOTO NARIADENIE:
Článok 1
Názvy v prílohe k nariadeniu sa pridávajú k prílohe k nariadeniu (ES) č. 2400/96 a zapisujú sa ako chránené označenia pôvodu (CHOP) a chránené zemepisné označenia (CHZO) do Registra chránených označení pôvodu a chránených zemepisných označení uvedených v článku 6 (3) nariadenia (EHS) č. 2081/92.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 6. novembra 2000